paragraph_text: Najčešće urednici u svakoj epizodi emisije okupe jednu ili dvije grupe ljudi koji posjeduju široko znanje ili iskustvo u vezi s aktualnom temom prema kojoj im tijekom emisije voditelj postavlja razna pitanja. Kad je gost emisije jedna osoba ili grupa, onda dinamika emisije ovisi o sudjelovanju voditelja. Kad su dva gosta ili dvije grupe suprotnih stavova, najčešće se razvija debata odnosno sučeljavanje stavova. U mnogim televizijskim razgovornim emisijama je također uobičajeno da, najčešće pred kraj emisije, pojedinci iz publike postavljaju pitanja gostima ili samo izraze vlastito mišljenje o onome što se raspravljalo tijekom emisije, a isto su telefonskim putem u mogućnosti učiniti i slušatelji radijskih razgovornih emisija.